चाङ्बुला म्हाङ

न्हा थुयेन

Lê Thị Bích Khoa

कोरालदा राङला गान्दिरि म्हाइबासाइबा सेम तामुला । थे मुपिङ क्युइरि ल्हानान दुयु दोना क्लाङ्बा लामुला ।

''चु जाम्बुलिङरि काते स्योङ मुताला ?'', कोरालला सेम क्योल्मुला । ''चु स्योङ खानाङ निमुताला ? ङा चाङ्बुरि क्याल्‌याङ्‌साम तासाइला !''

तिराला कुनु, थेसे लार्क्युङ-तार्ङा गिक म्राङ्‌मुला । होजा तार्ङा स्योङला छेरि खाक्पासे थोन्बारि म्हाइबान मुला । ''ङाइ चु राङबा ज्याबा तार्ङा खाइमाइ म्राङबा आरेबा'', कोरालसे म्हान्जि ।

''ङा आइदा रो लाला, लाइनु ।''

तार्ङासे मे ह्योङ्‌मुला । ''ङाथेन खाउ'', तार्ङासे पाङ्‌मुला । ''आइसे ङाला सोना लाजि, ङा आइदा चाङ्बु‌ला केका गिक दोन्बा ।'' ''चाङ्‌बुला केका'', कोराल क्याल्बान गान्दि न्हाङरि वाङ्‌मुला । सिम्बा क्युइ थेला जिउरि खान्दामान स्यामुला ।

कोराल थेन लार्क्युङ-तार्ङा चाङ्बु न्हाङरि क्याल्मुला, क्याल्मुला । थे न्हिसेन क्याल्बाला क्याल्बान लामुला । गान्दिला न्हाङ्‌रि ... न्हाङरि ....

ल्हानान थेबा बेभ न्हाङरि .... .... होत्छेम चाङ्‌बु न्हाङरि ।

क्याल्मा क्याल्मा थे न्हि चाङ्‌बुला तिङरि दोमुला ।

चाङ्बु न्हाङला साइदुगु म्राङ्‌सि कोराल उदेक तामुला ।

लार्क्युङ-तार्ङासे क्युइरि मेः ह्योङ्‌मुला । चाङ्‌बुला क्युइ सिम्बा मुला । क्युइसे कोरालदा बाम जाङ्‌मुला ।

होत्छेम , क्युइ न्हाङला जाम्बुलिङरि दोमा म्राप ठोङ्‌मुला । कोरालसे म्हान्मुला, ''ङाइ दान्दे दोना चु राङ्बा ह्याल ह्याल म्राङ्बा आरेबा ।''

''ङानिला जाम्बुलिङरि राङदा डेन्मुला'', तार्ङासे पाङ्‌मुला ।

चु ताज कुमा हेन्छे, दाम आइ नोन ङानिला थेत्मा हिन्ना ।

तार्ङासे कोरालदा चाङ्बुला छेसे सोबा नेम्बा स्युदानरि बोर्‌मुला । ''चुरि ङानिथेन स्युगो,'' तार्ङासे पाङ्‌मुला।

चाचा क्युइला थिक गिक कोरालला मिरि ताइमुला । थेला मि चिम तामुला । मि ठोङ्‌सि च्यामा क्युइ न्हाङला जाम्बुलिङ आरे ।

कोराल राङला स्योङला ङामरि ङ्हुसि चिबा तामुला । थेसे म्हान्मुला, ''चु म्हाङ हिन्ना वा ?''

थेसे सेबादुगु मोकोनला राङराङला म्हाङ ‌मुला ।

कोरोलदा म्हाङ थेबा म्हाइबासाइबा म्हि धोबा होन्ना ।

''लार्क्युङ-तार्ङा, ङा आइदा स्याप्पारि दोखाबा'', कोरालसे सिउसिउ लामुला ।

तिरा, ङा आइदा स्याप्पारि दोखाला ।

चु छ्योइ All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision थेन Australian Government), होत्छेम Global Book Alliance से रोलासि छिपा हिन्ना। चु छ्योइ The Asia Foundation से छिपा हिन्ना । चुसे ACR GCD Founding Partners वा Global Book Allianceला तामगादे पुइतोबाला आरे । चुरि अनुवाद वा अनुकुलन लामा आडिक्पा वा आतोबा तामजुगु मुसाम ACR GCD ला आहिन बसि गोतोला। होत्छेम तिकाइ न्होङ्बा वा आडिक्पा मुसाइ नोन ACR GCD ला आहिन बिसि गोतोला ।

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story The Ocean Dream, Author: Nhã Thuyên . Illustrator: Lê Thị Bích Khoa. Published by Room to Read, https://storyweaver.org.in/stories/33549-giac-mo-bien-xanh © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Sangmo Yonjan-Tamang and Amrit Yonjan -Tamang